Sodba Sodišča (četrti senat) z dne 7. februarja 2013 –
Komisija proti Grčiji
(Zadeva C‑517/11)
„Neizpolnitev obveznosti države – Direktiva 92/43/EGS – Ohranjanje naravnih habitatov – Člen 6(2) – Slabšanje stanja in onesnaževanje jezera Koroneia – Protection – Nezadostnost sprejetih ukrepov – Direktiva 91/271/EGS – Čiščenje komunalne odpadne vode – Člena 3 in 4(1) in (3) – Naselje Langadas – Kanalizacijski sistem in sistem čiščenja komunalne odpadne vode –Neobstoj‘“
1.                     Okolje – Ohranjanje naravnih habitatov ter prostoživečih živalskih in rastlinskih vrst – Direktiva 92/43 – Opredelitev kot posebno varstveno območje pred začetkom uporabe Direktive 92/43 – Učinki – Obveznosti držav članic – Nesprejetje ukrepov potrebnih za preprečitev slabšanja stanja naravnih habitatov in motenj, ki za vrste nastanejo z navedenim izkoriščanjem – Neizpolnitev obveznosti (direktivi Sveta št. 79/409, člen 4(4), in št. 92/43, člena 6(2) in 7) (glej točke od 32 do 34 in od 39 do 44)
2.                     Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Stanje po izteku roka, določenega v obrazloženem mnenju (člen 258 PDEU; direktivi Sveta št. 91/271, člena 3 in 4(1) in (3), in št. 92/43, člena 6(2) in 7) (glej točke 38, od 49 do 51, 53 in izrek)
Predmet
Neizpolnitev obveznosti države – Kršitev člena 6(2) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL, posebna izdaja v slovenščini, poglavje 15, zvezek 2, str. 102) – Kršitev členov 3 in 4(1) in (3) Direktive Sveta 91/271/CEE z dne 21. maja 1991 o čiščenju komunalne odpadne vode (UL L 135, str. 40) – Nesprejetje vseh potrebnih ukrepov, da bi se preprečilo slabšanje stanja in onesnaževanje jezera Koroneia (prefektura Solun) – Nedokončanje kanalizacijskega sistema in sistema čiščenja komunalne odpadne vode za naselje Langadas
Izrek
1.
S tem, da ni sprejela vseh potrebnih ukrepov, da bi se preprečilo slabšanje stanja naravnih habitatov in habitatov vrst, za katere je bilo določeno posebno varstveno območje (PVO) 1220009, in s tem, da ni dokončala kanalizacijskega sistema in sistema čiščenja komunalne odpadne vode za naselje Langadas, Helenska republika ni izpolnila svojih obveznosti iz člena 6(2) Direktive Sveta 92/43/EGS o ohranjanju naravnih habitatov ter prosto živečih živalskih in rastlinskih vrst, v povezavi s členom 7 te direktive, ter svojih obveznosti iz členov 3 ter 4(1) in (3) Direktive Sveta 91/271/EGS z dne 21. maja 1991 o čiščenju komunalne odpadne vode.
2.
Helenski republiki se naloži plačilo stroškov.